**Latviešu mūzikas festivāls “Latvijas rudens” 2020**

**09.10. – 30.10.**

**Dzīvības koks**

**11.10.2020.**

Elīna Endzele (sitaminstrumenti), Marta Spārniņa (vijole), Aigars Reinis (ērģeles)

**KONCERTA PROGRAMMA:**

**Jēkabs Nīmanis** (1980)

Selonia (2016)

*Šis skaņdarbs ir rakstīts dokumentālajai filmai par Daini Īvānu. 2017. gadā es to pārveidoju pēc Aivara Kalēja ieceres par prelūdiju ērģelēm solo (pirmatskaņots Parīzē, Parīzes Dievmātes katedrālē). Selonija ir senais Sēlijas nosaukums, tur sākās cīņa pret HES celtniecību Sēlijā un no tās arī Dainis Īvāns savā ziņā sāka savas brīvības cīnītāja gaitas. Tas ir par Atmodas laika aizsākumu 1988. gadā.*

Jēkabs Nīmanis

**Georgs Pelēcis** (1947)

Ceriņu dārzā/In Lilac garden (2015)

*Skaņdarbs tapis kā turpinājums Gidona Krēmera atskaņotajam opusam „Plaukstošais jasmīns” un ierindojas ziediem veltītajā skaņdarbu virknē, kur arī „Pieneņu lauks”  un „Kreimeņu vīraks”.*

**Indra Riše** (1961)

Arbor Vitae/ Dzīvības koks (2003)

Dzīvības koks

*Liels un milzīgs, un vecs kā pasaule*

*Joprojām uztur mums visapkārt dzīvību*

*Var šķist, ka tas ir sīksts un stiprs,*

*Ka var dzīvot mūžīgi.*

*Bet diemžēl tas tā nav.*

*Tas ir trausls un pavisam neaizsargāts.*

*Un tikai no mums pašiem ir atkarīgs,*

*vai spēsim šo koku nosargāt, uzturēt,*

*un vai tie, kas nāks pēc mums, saņems*

*tādu pašu spēku, enerģiju un skaistumu,*

*kā mēs šodien.*

Indra Riše

**Rihards Dubra** (1964)

Ekspresija/ Expression (1999)

**Rihards Zaļupe** (1983)

Lapsu lāpuguns zem kailā enoki koka/ Foxfire Under Bare Enoki Tree (2015)

*Iedvesmu šim skaņdarbam devis japāņu Edo laika zīmējums Oji Shozoku enoki Omisoka no kitsunebi (Lapsu pulcēšanās gadumijas naktī zem enoki koka netālu no Oji), ko radījis izcilais japāņu mākslinieks Hiroshige. Šī zīmējuma pamatā ir sena japāņu leģenda, kas vēstī, ka aukstā un zvaigžņotā gadumijas naktī lapsas ar maģiskām spējām pulcējas zem vientuļā, kailā enoki koka. Tās ir sapulcējušās, lai pielūgtu rīsu dievību Inari, kur tas dod norādījumus visam nākamajam gadam. No lapsu elpas veidojas liesmas, it kā lāpas. Arvien vairāk lapsas parādās pie tumšā apvāršņa, tā veidojas lāpu gājiens.*

R.Zaļupe

**Ligita Sneibe** (1962)

Saucēja balss/ The Voice of the Caller (1986)

*Un atkal kāds virzības posms apritējis. Tā slieksme tālāktiecoša. Domātais, pārdzīvotais, atklātībā sniegts, ne vienmēr gūst atbalsi. Varbūt vēl spēka nepietiek vai pārliecības?*

No malas raugoties, Ligita Sneibe

**Rihards Dubra** (1964)

Jaundarbs (2020, pasaules pirmatskaņojums/ World Premiere)

**Georgs Pelēcis** (1947)

Plaukstošais jasmīns/ Flowering Jasmine (2007)